სვიმონ V
სვიმონ V, სვიმეონ V — აღმოსავლეთ საქართველოს კათოლიკოს-პატრიარქი 1547-1548 წლებში. 1548 წლით დათარიღებული საბუთის თანახმად, ლევან კახთა მეფეს თავისი ასულის, ელენეს, ქორწინების გამო (ელენე ბაგრატ მუხრანბატონის ძის – ერეკლეს მეუღლე იყო), კათოლიკოსი სვიმონი საკანონოს ახდევინებს – ოცდაათ კომლ გლეხსა და სამეფო გადასახადებისაგან (საყაენო, საური, ლაშქარ-ნადირობა, საბალახე, პური, ღვინო და ა. შ.) ათავისუფლებს გარეჯის უდაბნოების მამულებს.